b'\n_START_ARTICLE_\nKepitysrangaistus Singaporessa\n_START_PARAGRAPH_\nKepitt\xc3\xa4minen on Singaporessa yleisesti k\xc3\xa4yt\xc3\xb6ss\xc3\xa4 oleva ruumiinrangaistus. Kepitt\xc3\xa4mist\xc3\xa4 voidaan k\xc3\xa4sitell\xc3\xa4 useissa konteksteissa, esimerkiksi laink\xc3\xa4yt\xc3\xb6llisest\xc3\xa4, koulun ja tai kodin n\xc3\xa4k\xc3\xb6kulmasta._NEWLINE_Tunnetuin kepitysrangaistuksen muoto on laink\xc3\xa4yt\xc3\xb6llinen. Alle 50-vuotiaat miehet voivat saada useista eri rikoksista rangaistukseksi kepityksen. Kepitysrangaistus voidaan tuomita 30 eri rikoksesta, mukaan lukien panttivangin ottaminen, ry\xc3\xb6st\xc3\xb6, huumeiden k\xc3\xa4ytt\xc3\xb6 ja vandalismi. Kepitys on pakollinen rangaistusmuoto joidenkin rikosten osalta kuten raiskauksesta, huumekaupasta, laittomasta rahanlainauksesta ja maassaolorikoksista._NEWLINE_Vuonna 1993 kepitysrangaistuksen sai 3\xc2\xa0244 rikollista. Vuoteen 2007 menness\xc3\xa4 luku oli kaksinkertaistunut ja yhteens\xc3\xa4 6\xc2\xa0404 sai tuomioksi kepityksen. Noin 95\xc2\xa0% rangaistuksista pantiin t\xc3\xa4yt\xc3\xa4nt\xc3\xb6\xc3\xb6n._NEWLINE_Kepityksess\xc3\xa4 k\xc3\xa4ytet\xc3\xa4\xc3\xa4n 1,2 metrin mittaista 1,27 senttimetri\xc3\xa4 paksua rottinkikeppi\xc3\xa4. Keppi\xc3\xa4 liotetaan vedess\xc3\xa4, jolloin se turpoaa ja siit\xc3\xa4 tulee joustavampi._NEWLINE_Kepitys on my\xc3\xb6s k\xc3\xa4yt\xc3\xb6ss\xc3\xa4 Singaporen armeijassa ja lievemp\xc3\xa4n\xc3\xa4 my\xc3\xb6s kouluissa. Vanhemmat voivat k\xc3\xa4ytt\xc3\xa4\xc3\xa4 kepityst\xc3\xa4 rangaistuksena lapsille.'